
Pentru cei ce urăsc Biserica 
Oricare om,  în viaţa personală, în familie, în societate, la serviciu , are de 
suferit dacă nu este într-o legătură responsabilă faţă de Dumnezeu. 
Armonizarea vieţii sociale nu se poate face înafara Bisericii, sau împotriva ei. 
Desigur la toate acestea contribuie şi tradiţia orală naţională, cu elementele ei 
de moralitate, cât şi religia zalmoxiană,  a părinţilor  noştri de dinainte de 
Hristos şi  secole, în manifestarea ei deplină, de după Hristos, dar cu unele 
prelungiri  liturgice până azi , în cadrul  Bisericii Ortodoxe Române. Contribuie şi 
ele la modelarea sufletelor noastre şi azi şi mereu. Biserica Ortodoxă Română a 
evidenţiat acele învăţături ale Bisericii noastre străvechi, care nu intrau  şi nu 
intră în contradicţie cu învăţăturile apostolilor şi ale ucenicilor acestora şi deci 
nu au fost o piedică în calea răspândirii creştinismului nou testamentar. Unele 
învăţături şi obiceiuri ale religiei noastre de provenienţă autohtonă se regăsec 
azi, în consemnările  anticilor, în cadrul tradiţiei orale naţionale şi în cadrul 
Bisericii Ortodoxe Române. E o stare normală aceea de cercetare a religiei 
noastre zalmoxiene,   ceea ce fac şi teologii. Anormal este când  minţi certate 
cu bunacuviinţă, provoacă stări de conflic între aceste componente ale 
sufletului românesc, între componenta zalmoxiană şi cea nou testamentară. 
Puţini, prea puţini oponenţi ai Bisericii Ortodoxe Române,  ştiu ce rînduieli din 
religia zalmoxiană au fost păstrate de Biserica Ortodoxă Română, rânduieli  
îngăduite de către aceasta,  ceea ce o individualizază în cadrul celorlalte 
Biserici. Aceştia se zbat, scriu împotrivă, dar nu ştiu că religia zalmoxiană se 
manifestă public, la nivel de masă şi azi, în cadrul Bisericii Ortodoxe Române şi 
că aceste  rînduieli religioase strămoşeşti se erodează, deşi ar fi posibil să li se 
vină în ajutor, fie şi prin participarea acestor daci la Biserica Ortodoxă Română, 
în zilele liturgice  destinate  religiei zalmoxine. Trebuie înţelepciune, dragoste şi 
milă faţă de Neam , ca să se găsească posibilitatea  nedeclanşării stării de 
conflict şi pe plan religios. Sufletul nostru este lovit prin programe 
antiromâneşti (antidacieneşti!) , dar noi, dacii, să procedăm tot aşa?!  
Desigur unele metehne, compotări condamnabile, netransparenţa banilor care 
ajung în mâinile unor preoţi, neafişarea taxelor şi alte probleme de ordin 
administrativ-financiar, pot fi discutate, cu bunăcredinţă, spre îndrepatre, dar 
nu pot fi dirijate spre ură împotriva Bisericii.  Adesea se încercă să fie stârniţi  
unii oamenii împotriva Bisericii, afirmându-se că aceasta e foarte bogată, dar 
tot construieşte biserici, în loc  să foloseascvă banii pentru ajutoare sociale. 

Bisericile sunt construite temeinic, pentru sute şi sute de ani. Biserica Ortodoxă 
Română a început să aibă aşezăminte sociale proprii. Banii ţării sunt la 
guvernele ţării. Ce-au făcut cu ei se ştie, au adus o ţară întreagă în situaţia de a 
fi asistată social. Cei ce urăsc Biserica dau dovadă şi de viclenie, de fariseism. 
Biserica Catolică a ridicat bisericile, apoi încet-încet a întemeiat aşezăminte 
sociale de înaltă clasă. Cei ce au călătorit,  fie şi numai în ţările Uniunii 
Europene, ştiu cât de bine funcţionează şi de civilizat , cantinele  catolice 
gratuite şi alte  modalităţi de ajutor pentru cei ce au nevoie de aşa ceva. Şi 
Biserica Ortodoxă va reuşi.  Va avea şi spitale şi cabinete medicale  proprii. A 
început să aibă.  Atacurile de pe planul religios,  spre deosebire de cele de pe 
plan administrativ-financiar,  sunt nedocumentate, provin tot din programele 
antiromâneşti. Atât  bibliotecile teologice  cât şi celelate,  sunt deschise pentru 
toată lumea, dar oponenţii agresivi,  nu le frecventază.   Fie să pomenim 
Biblioteca Academiei, cu un fond impresionant de carte de sursă teologală.  
Librăriile cu profil teologic, dar şi celelalte,  ne oferă posibilitatea să ne 
procurăm cărţile necesare pentru documentare. Ura ne întunecă minţile. A se 
reţine, Biserica nu propagă ura, iar creştinii, după o anumită vreme, sunt 
despovăraţi de asemenea trăiri, ceea ce nu înseamnă şi lipsă de voinţă în tot 
lucrul cel bun.  Putem trăi şi fără starea de război  lăuntric, fără ca 
personalitatea fiecăruia dintre noi să fie ştirbită. Să zidim, nu să dărâmăm.  
Biserica  este învăţată cu loviturile şi încă foarte mari. Au fost state atee, care, 
cu toată forţa lor statală,  au încercat să o desfiinţeze şi n-au reuşit. Cine crede 
că poate aduce  ceva la lumină în favoarea  Neamului, nu este împiedecat de 
nimeni, dacă-şi iubeşte Neamul. Cercetările  pentru o mai bună cunoaştere a  
religiei zalmoxiene, folosind sursele documentare şi tradiţia orală naţională, 
sunt fireşti. Din nefericire unii urăsc Biserica, dar Biserica nu-i urăşte nici măcar 
pe ei. Aici este diferneţa. Ura nu-i de la Dumnezeu! Nu trebuie să ocolim în 
această pledoarie atacul împotriva lui Hristos. S-a ajuns la fabulaţii cum că nici 
nu ar fi existat. Mai este acuzat  că a venit în lume ca să sprijine  împlinirea 
Vechiul Testament în componentele lui de lichidare totală a neamurilor învinse, 
în componentele lui de ură, în componenta lui cum că Israelul ar fi singurul 
neam ales de pe pâmânt, ocolind  adevărul bine precizat în noul Testament, că 
toate neamurile, sunt alese, chemate spre mântuire,  de către Dumnezeu, ceea 
ce a mobilizat pe rabinii evrei împotriva lui Hristos. Să cităm textul în cauză:” Să 
nu socotiţi că am venit să stric Legea sau proorocii; n-am venit  să stric, ci să 

împlinesc”(Matei 5, 17). Se lasă sub tăcere că Legea sunt cele zece porunci, care 
sunt impecabile, nimeni nu le poate găsi un cusur.  Spre exemplu: 1. Cinsteşte 
pe tatăl şi pe mama ta, ca să-ţi fie ţie bine şi să trăieşti ani mulţi pe pământ.2. 
Să nu ucizi.3. Să nu fii desfrânat.4. Să nu furi.5. Să nu ridici mărturie mincinoasă 
împotriva aproapelui tău.6. Să nu doreşti nimic din ce este al aproapelui tău. Iar 
Iisus a fost întrebat, Învăţătorule, care poruncă este mai mare în Lege?El i-a 
răspuns:  Să iubeşti pe Domnul Dumnezeul tău, cu toată inima ta, cu tot sufletul 
tău şi cu tot cugetul tău. Aceasta este marea şi întâia poruncă. Iar a doua, la fel 
ca aceasta: Să iubeşti pe aproapele tău ca pe tine însuţi. În aceste două porunci 
se cuprind toată Legea şi proorocii(Matei 23, 36-40)Mai mare decât acestea nu 
este altă poruncă (Marcu 12, 31 ).Poruncă nouă dau vouă:Să vă iubiţi unul pe 
altul. Precum Eu v-am iubit pe voi, aşa şi voi să vă iubiţi unul pe altul (Ioan 
13,34).  Proorocii, sunt martirii poporului israelit, martirizaţi de elitele religioase 
israelite. Pentru aşa ceva sunt aspru criticaţi de Iisus, mai mult,  prevede grave 
consecinţe pentru întregul neam  israelit (Matei 23, 30-36). Proorocii au 
proorocit în numele Domnului, iar  Iisus a venit să împlinească cele proorocite 
de prooroci. Nici acum nu i se poate aduce nici o vină lui Iisus. Nici în alte 
situaţii. Este trist că mulţi români nu au în casă Biblia, sau dacă o au, nu o citesc 
şi deci sunt foarte uşor de manipulat. Mai sunt şi alte formulări pentru a stârni  
pe români împotriva Bisericii. Aşa, pornind de la spusele lui Hristos că Împărăţia 
lui Dumnezeu a şi sosit, aceşti atacatori ai lui Hristos, se miră de aceste vorbe, 
deoarece, spun ei,  aşa ceva nu a sosit, nu se atestă instaurarea  societăţi divine 
pe pământ, în istoria omenirii din vremea lui Hristos, în care oamenii să aibă de 
toate pe masă, iar relaţiile dintre ei să fie dumnezeieşi. Situaţia se prezintă 
altfel, oamenii care îl primesc pe Iisus în sufletul lor, beneficiază de darurile 
duhovniceşti ale Împărăţiei Cereşti. Căci Împărăţia lui Dumnezeu, nu este 
mâncare şi băutură, ci dreptate şi pace şi bucurie în Duhul Sfânt (Romani 14, 
17) Şi le zicea lor: Adevărat grăiesc vouă că sunt unii, din cei ce stau aici, care 
nu vor gusta moartea, până ce nu vor vedea Împărăţia lui Dumnezeu , venind 
întru putere (Marcu 9,1) Şi fiind întrebat de farisei când va veni Împărăţia lui 
Dumnezeu, le-a răspuns şi a zis: Împărăţia lui Dumnezeu nu va veni în chip 
văzut. Şi nici nu vor zice: iat-o aici sau acolo. Căci iată, Împărăţia lui Dumnezeu 
este înăuntrul vostru (Luca 17, 20-21).  Prin rugăciunea Tatăl nostru, cerem cu 
sinceritate şi cu inimă caldă, Vie Împărăţia Ta. 

 Dacă nu sunt cu Hristos, înseamnă că neamurile se slăbănogesc şi un singur 
neam, cel evreiesc,  se întăreşte.  Nu există în întreaga omenire o mai bună 
protecţie a neamurilor, decât în Hristos.  Hristos nu are nici o vină pentru 
suferinţele care ne-au fost pricinuite. A suferit şi suferă solidar cu noi şi 
continuă să conlucreze cu noi, traversând cu noi, perioadele grele din istorie.  
Prof. dr. Adrian Botez ne-a transmis câteva rânduri, având în vedere 
propunerea Societăţii Culturale Bucureşti-Chişinău, de a se introduce în 
Constituţie următorul articol:Reîntregirea României este un deziderat legitim al 
Neamului Românesc:„TREBUIE ca Romania sa aiba si trupul, si Duhul - 
INTREGI!!! Şi le va avea, daca oamenii Romaniei vor avea Duhuri mari si 
autentic credincioase. Şi nu le va avea, daca nu vor crede in Hristos, cu toata 
fiinta lor. Atâta ţară vom avea, câtă credinţă în oamenii ei...!!!” Partidul Dacia 
Eternă, în curs de înfiinţare, are ca obiectiv politic introducerea  propunerii 
Societăţii Culturale Bucureşti-Chişinău, în Constituţie. Unii vor zice, suntem cu 
Zalmoxe, dar ura nu face parte nici din religia zalmoxiană, nici din cea nou 
testamentară. Noi, Dacii, vom fi  în câştig, dacă, dinlăuntrul Bisericii Ortodoxe 
Române, ne vom exprima unele dorinţe rezonabile, spre exemplu botezarea 
fiilor şi fiicelor noastre  şi cu numele strămoţilor noştri daci. Până acum e vorba 
doar de excepţii, dar e un început. Această dorinţă, după opinia noastră nu 
intră în contradicţie dogmatică cu Biserica, dovadă că alte neamuri, creştinate 
cu sute de ani după noi, şi-au păstrat  şi numele strămoşeşti.  Interzicerea 
numelor  strămoşeşti pentru poporul dac, este de provenienţă străină. Ierahii 
Bisericii Ortodoxe Române sunt şi vor fi receptivi la dorinţele credincioşilor ei, 
în măsura în care acestea se încadrează în rânduielile Bisericii.  Noi, dacii, cu 
urechi de auzit, cu minte receptivă şi cu inimă de oameni buni, constatăm că 
avem continuitate religioasă zalmoxiană, din vremile  de dinainte de Hristos, 
până azi, în cadrul Bisericii Ortodoxe Române.  Putem trăi  duhovniceşte 
dimpreună cu dacii noştri de demult , de dinainte de Hristos,  împreună cu dacii 
noştri de după Hristos, până azi. Suntem acelaşi popor, în continuitate 
neîntreruptă, de dinainte de Hristos, până azi şi mereu, în vremile ce vin. E 
singura cale, în pace sufleteacă, de a ajunge să  avem şi prin numele de ţară, 
aceeaşi continuitate. Prin numele de Dacia ne activăm toate mileniile existenţei 
noastre.  
                                                                                                Gheorghe Gavrilă Copil 

